Public procurement notice: Contract Notice
Published: 2022-09-26
Buyer: TAYS Sydänkeskus Oy
Country: FI
Contract type: Services
Procedure: Competitive procedure with negotiation
CPV classification: 85110000: Hospital and related services
Submission deadline: 2022-10-12

Technical requirements: Tämä ei ole tarjouspyyntö vaan ainoastaan osallistumispyyntö. Tällä osallistumispyynnöllä ehdokas ilmoittautuu mukaan hankintaan.
TAYS Sydänkeskus Oy (”Hankintayksikkö”) toteuttaa tavanomaisten sydäntutkimus- ja toimenpidepalvelujen hankintakilpailutuksen pääasiassa Etelä-Suomen alueelta hoitoon hakeutuville potilailleen, jos hankinta on tarpeen tehtävien tarkoituksenmukaiseksi hoitamiseksi 1.1.2023 alkaen. Kilpailutus sisältää myös TAYS Sydänkeskus Oy:n kokonaan omistaman tytäryhtiö Helsingin Sydänsairaala Oy:n (”Yhtiö”) omistusjärjestelyn (100 %), jossa valittu palveluntarjoaja ostaa Yhtiön koko osakekannan. Hankintasopimus on määräaikaisena voimassa 1.1.2023 - 31.12.2025, minkä jälkeen sopimusta voidaan jatkaa kahden (2) vuoden optiokaudelle. Tämän jälkeen sopimusta voidaan optiona jatkaa toistaiseksi voimassa olevana.
Hankinnassa on kyse julkisista hankinnoista annetun lain (1397/2016, hankintalaki) liitteen E mukaisesta terveyspalveluhankinnasta. Hankintamenettelynä on sote-palveluiden neuvottelumenettely, joka on pääpiirteissään seuraavanlainen: Hankintayksikkö julkaisee osallistumispyynnön, johon kaikki halukkaat voivat osallistua. Osallistumishakemusten perusteella valitaan enintään kolme (3) tarjoajaa neuvottelumenettelyyn. Ehdokkaiden tulee täyttää osallistumispyynnössä ilmoitetut palveluntarjoajaa ja palvelua koskevat kelpoisuusvaatimukset mukaan lukien referensseihin liittyvät vähimmäisvaatimukset. Mikäli ehdot täyttäviä ehdokkaita on enemmän kuin kolme (3), valitaan neuvottelumenettelyyn kolme (3) osallistujaa asettamalla tarjoajien osallistumishakemukset paremmuusjärjestykseen jäljempänä esitettyjen kriteerien perusteella.
Neuvottelumenettelyyn valituille lähetetään salassapitositoumusta vastaan neuvottelukutsu ja alustava tarjouspyyntö 24.10.2022 mennessä. Tässä yhteydessä tarjoajille luovutetaan myös Yhtiön yritystiedot osakekaupan kohteen ja kilpailukykyisen kauppahinnan arvioimista varten. Alustavien tarjousten jälkeen käydään neuvottelut 7. - 11.11.2022. Sen jälkeen tarjoajille lähetetään lopullinen tarjouspyyntö siten, että tarjoukset pyydetään arviolta 21.11.2022 mennessä. Lopulliset tarjoukset vertaillaan lopullisessa tarjouspyynnössä asetettuja kokonaistaloudellisen edullisuuden perusteita käyttäen. Hankintapäätös tehdään arviolta 25.11. - 7.12.2022.
Hankinnan ennalta arvioitu kokonaisarvo on noin 15 milj. euroa ja valintaperusteena on kokonaistaloudellinen edullisuus (hinta/laatu). Hintojen painoarvon arvioidaan hankinnassa olevan 0 - 20 % ja laadun 80 - 100 %. Kokonaistaloudellisen edullisuuden perusteet ja painoarvot tarkentuvat menettelyn edetessä.
Hankintasopimusta voidaan jatkaa määräaikaisen sopimuskauden jälkeen yhdellä (1) kahden (2) vuoden pituisella optiokaudella, ja tämän jälkeen hankintasopimusta on mahdollista jatkaa optiona toistaiseksi voimassa olevana.
Osallistumishakemusten käsittelyn jälkeen lähetetään neuvottelukutsu ja alustava tarjouspyyntö valituille ehdokkaille arviolta 24.10.2022 mennessä. Alustavaan tarjouspyyntöön yksilöidään todennäköiset palvelut, ostopalvelututkimukset ja -toimenpiteet, Helsingin Sydänsairaala Oy:n omistusjärjestelyn mahdollinen toteutusmalli sekä muut yksilöivät tiedot ja reunaehdot. Alustavat tarjoukset tullaan pyytämään arviolta 4.11.2022 mennessä.